1921_04_17 Огнената пещ / Огнената пещь - 1921 г. - Петър Дънов -Библиотека\n1921_04_17 Огнената пещ / Огнената пещь\nОгнената пещь (Беседата за четене в стар правопис)\n"А тези трима мъже – Седрах, Мисах и Адвенаго, паднаха вързани сред горещата огнена пещ. (Данаил 3:23)"\nКогато в съвременното общество се дава угощение или банкет, всички гости се интересуват от банкета, но най-важното нещо на трапезата е менюто. Всеки иска да види какво меню ще се сложи на трапезата. Всички разговори се съсредоточават около банкета. Може да се говори за политика, за обществен строй, за финанси, но скритата цел на разговора е менюто: как е сготвено, какъв ефект ще произведе върху благоутробието на присъстващите. Менютата са от различни качества. Някога менюто е хубаво, добре приготвено, има много неща за ядене. Някога менюто не е добре приготвено.\nВ прочетената глава се предава един, повидимому, исторически разказ в преносен смисъл. Трима младежи имали особено убеждение, от духовен характер, което не се съгласявало с убежденията и вярванията на тогавашните хора. За наказание те били хвърлени в огнената пещ. Ще кажете, че това е станало във варварските времена. – И днес става същото. Светът не се е изменил много. Ако днес някой се осмели да наруши основния закон на държавата, веднага ще се намери в участъка, в затвора, даже и в нагорещена огнена пещ. Така постъпват не само с тия, които се отклонили от общите политически възгледи, но и с ония, които се отличават от своите събратя по религиозните си убеждения и вярвания. И те ще се намерят в огнената пещ. Всеки може да бъде хвърлен в пещта. Мъжът може да хвърли жената и децата си, жената може да хвърли мъжа си – всички хора се пържат в тая пещ. Аз разглеждам думата „пещ“ в широк смисъл. Който има убеждение, ще излезе от пещта; който няма убеждение, там ще остане. Момата може да бъде хвърлена в пещта от момъка, но и момъкът може да бъде хвърлен в пещта от момата. Навсякъде виждам хора, хвърлени в пещта. Това е изпитание, или, както го наричаме ние, „еволюция“, т.е. минаване от по-ниско състояние в по-високо.\nСега аз задавам следния философски въпрос: Не може ли сегашният строй, както и тоя на миналите и бъдещи векове, да се прокарат по друг начин? Казвам: Може, и не може. Колкото е вярно едното, толкова е вярно и другото. Това зависи отчасти от причини в самите нас, както и от причини вън от нас. С други думи казано: Всичко, което става в природата, както и в обществото, не се дължи нито само на природата, нито само на нас. Природата не е единственият фактор за разрешаване на тоя обширен въпрос, нито човек сам може да го разреши.\nЩе ви задам следния философски въпрос: Защо природата постави човека на два крака? Ще кажете, че човек е отлично устроен. – Отлично е устроен, но още не е съвършен. При най-слабото изгубване на равновесие, машината – човек, изгубва или едно колело, или спица на колелото. Гледам, някой човек се наперил, маха ръце, върви гордо. Казвам: Почакай малко! Колата ти още не е съвършена, има нещо да се довършва. И досега още хората се намират в хипнотичен сън. Те вярват в нещо, но не знаят какви са техните вярвания. Говорят за оня свят без да имат спомен за него. Говорят за Бога без да са Го виждали. Говорят за Любовта, но тя не изпълва сърцата им. Говорят за такива яденета, които никога не са вкусвали. Те живеят в сънно състояние, както героите в приказките „1001 нощ“. Казваш: „Аз съм нещастен“. – Ще бъде чудно да не си нещастен, ако сънуваш, че си царски син, обиколен с блясък и великолепие, със слуги и слугини, а като се събудиш, виждаш, че си обикновен човек, без дворци, без слуги и слугини. – „Значи сънувал съм.“ – Сънувал си, разбира се. За тоя, който се събуди от дълбокия сън и види действителността, казваме, че съзнанието му се е пробудило. Той се пробудил в живота на еволюцията. Който изведнъж се пробуди, става нещастен. Ако жената се пробуди, става нещастна; ако мъжът се пробуди, става нещастен; ако децата се пробудят, стават нещастни. Щом се пробудят, всички хора стават нещастни. Те виждат, че работите им не вървят както трябва и както са мислели. – Как трябва да се постъпва в случая? – Освободете се временно поне от личния си живот и разсъждавайте заедно с мене.\nЧесто вие носите в ума си мисълта, че дължите на някого сто хиляди лева. – Това не са живи левове, т.е. живи лъвове. Ако са живи лъвове, има смисъл да се страхувате; да се страхувате от умрели лъвове, това не разбирам. Това са книжни лъвове. Следователно, нещата, за които се говори в прочетената глава, не е нищо друго, освен самият живот, в който са поставени както индивидът, така и цялото човечество. Някога пещта е силно нагорещена, както пещта, в която пекат хляб; някога пещта е слаба, приятно ти е да стоиш вътре. Има същества, които не могат да живеят при топлината, в която вие живеете. Щом попаднат на тая топлина, веднага умират. Има същества, които живеят при по-висока температура от тая, при която вие живеете. Влезете ли при тях, ще умрете. Ето защо, за да разберете тая мисъл, вие трябва да се освободите от книжните сто хиляди лева, които дължите. Дръжте в ума си мисълта, че сте деца, свободни от всякакви дългове. Казваш: „Аз съм женен, не съм дете“. – Женен си, но на сън. Като умреш, ще бъдеш ли женен? Като умреш, ще дължиш ли, ще имаш ли полици? Един ден, когато всички хора умрат, кой на кого ще дължи? На кого дължим? Кой е истинският ни кредитор? Казвате: „Така е писано в закона. Така е определено от Бога“. – Де е писал Господ, че така трябва да бъде? Не фалшифицирайте подписа на Бога. Не злоупотребявайте с Неговото име! Малцина познават истината. Когато има да взима, човек говори истината; щом има да дава, той не говори истината. От това гледище съществуват два вида хора: едните си служат с истината, когато имат да взимат; другите, когато искат да докажат, че няма да дават. И в двата случая те използват истината за свой интерес. Казвате, че си служите с абсолютната истина. – Абсолютната истина не си служи с взимане и даване.\nКакво представя истината? – Особено състояние на човешката душа, когато се намира в абсолютен покой, в хармония с Източника на живота. Истината определя отношенията на човека към Вечното Начало на живота. Когато свалим истината от нейната висока и я поставим на уровена на обществения живот, това е нашата истина, а не абсолютната, вечна истина. Аз наричам човешката истина с думата „истина“. Който има такава истина, истѝна, простудява се, треска го хваща. Казваш: „Не трябва да се говори истината“. – Да, не трябва да изстиваш. Следователно, като измениш ударението на думата „истина“, дохождаш до човешката истина – истѝна.\n„Тези трима младежи паднаха вързани в огнената пещ.“ Тия младежи имаха характер. Защо авторът на тази драма взима три действащи лица, а не едно? – Това е тайна на автора. Някой автор напише една драма, в която героят умира, а героинята остава жива. Защо някой от героите слагат в затвор, а друг оставят свободен? На сцената нещата стават тъй, както авторът иска. Първият автор – бащата на човечеството – е написал световната драма тъй, както днес се играе от неговите деца. Ако ме питате защо днес става всичко така, отговарям: Баща ви така е написал и не може да се измени написаното от него. Ще кажете: „Господ написа тая драма“. – Господ не я написал. Той не се занимава с такива драми. Кой ваш баща написа тази драма? Мислите ли, че той е бил много благороден? Мислите ли, че и майка ви е била много благородна? Бог имал голямо доверие в майка ви и баща ви и ги постави в рая. Майка ви наруши законите, затова Бог изпъди и двамата от рая. Като излезе от рая, баща ви написа тази драма и каза: „Нека знае бъдещето поколение какви са били родителите му“. Нека знае, какви герои са били те – герои, които могат да се противопоставят на Господа.\nВ живота на тримата младежи са взимали участие, от една страна, умът, сърцето и волята, а от друга, духът, душата и тялото. Като говорим за първата тройка – ум, сърце и воля, всички я приемат; като се говори за втората тройка – дух, душа и тяло, приемат само тялото, а другите два елемента отхвърлят. Единственият култ на човечеството, върху който се спират всички хора, е тялото. А духът и душата остават като елементи на небето. Казват: „На земята дух и душа не съществуват“. Въпреки това, мнозина се запитват: „Наистина, човек има ли дух и душа?“ Аз не се занимавам с този въпрос; той е личен, всеки сам да го разреши. Вижте какво е писал баща ви по тоя въпрос. Виждали ли сте духа си? Виждали ли сте душата си? Не може да се говори за неща, които не сте виждали. Думата „веди“, значи да говорим за неща, които сме видели и знаем. Понятията, с които си служите, не трябва да бъдат разбъркани в ума ви, но да представят стройна, велика истина. Всеки, който търси щастието извън себе си, е Дон Кихот.\nИ тъй, съвременните хора приличат на Дон Кихот. Понякога мъжът е Дон Кихот, а жената – Санчо Панса; някога жената е Дон Кихот, а мъжът – Санчо Панса. Не се обиждайте от това сравнение. Не ви считам като личности, а ви разглеждам като идейни хора. Аз разглеждам живота на сцената, а не реалния живот. Аз разглеждам драмата на вашия баща. Затова не мислете, че животът на сцената е ваш живот. Трябва да мислите правилно, да разбирате правилно. Сега аз не искам да критикувам нещата безпощадно. Но казвам, че нещата могат да бъдат истинни, а понякога да не отговарят на истината.\nВ древността живял в едно царство един красив момък, който се отличавал с рядка красота. Всички говорели за него: поети и писатели го възпявали, придворни, държавници го обикаляли – да го зърнат, да се любуват на красотата му. Това се продължило 10 години. По едно време започнали да говорят лошо за него. Казвали, че животът му не бил тъй чист, както изглеждал. Нещо тайнствено ставало около него. – Кои говорели лошо за него? – Жените. Мъжете се държали настрана. Най-после го дали под съд. В съда се явили 40 моми пострадали от него. Царят издал заповед да го обезглавят. Преди да изпълнят присъдата момъкът казал: „Не бързайте, преди да ми отсечете главата, съблечете ме гол“. Какво се оказало? Тоя момък бил мома. Питам: Как е могло да опозори тия моми, да им направи зло? Обвинението паднало само по себе си. Така и във вашата драма: всички сте завели дело против красивия момък, че сте опорочени от него. Достатъчно е да го съблечете гол, за да се убедите, че никакво зло не е направил.\n„Трима мъже паднаха вързани в огнената пещ.“ – Това беше изпит, който те издържаха добре. Някога изпитът може да бъде от политически характер, някога може да бъде от религиозен характер, някога – от семеен характер, а някога – от личен характер. От какъвто и да е характер, изпитът трябва да се издържи. Тримата момци казали на царя: „Да знаеш, царю, че на боговете ти не служим, и на златния образ, който си поставил, не се кланяме. Твоя воля е, може и да ни изгориш, безразлично е за нас. Ние ще останем твърди на убеждението си“. – Как мислите, мъже или жени бяха тримата момци? Външно бяха мъже, но какви бяха по характер, не се знае.\nСега, аз няма да се впускам надълбоко да развивам тая драма, но казвам, че всички грехове и престъпления, за които говорят хората, са илюзии в техните умове. Закон е: Никакво същество, никаква сила вън от вас не е в състояние да ви опорочи. Единственият, който може да опорочи човека, това е той сам. Когато сам се опорочи, всеки друг вън от него лесно може да го опорочи. Казваш: „Съблазниха ме“. – Не, ти сам се съблазни. В характера на тримата момци се забелязва голямо безстрашие. – Кога човек проявява безстрашие? – Когато душата и сърцето му са изпълнени с Любов. Само оня, който е видял лицето на Бога и виделината, която излиза от Неговото лице, той разбира великата истина на живота. Докато не познаете тая истина, не говорете за нея. Казано е в Писанието: „Търсете, хлопайте, искайте!“ – Какво? – Великата истина. Не играйте роля на актьори, да мислите, че сте царе. Временно, на сцената, сте цар, но не и в живота. На сцената сте намерили истината, но не и в живота. Който е намерил великата истина, той е в положението на тримата момци. Той е готов да влезе в огнената пещ, да изгорят връзките, които го свързват с живота, и да тръгне свободен, без никакви връзки на земята. Следователно, на оня, който е намерил великата истина, връзките ще паднат в огъня и ще изгорят; ако не изгорят, той не е намерил истината. Ако духът ви остане крепък, неопърлен от огъня, и вие сте намерили истината. Трябва ли и вие да постъпвате като иманярите?\nЕдин летен ден бях в едно провадийско село. Тръгнах да се разходя край нивите. Един селянин ми извика: „Господине, де отиваш?“ – На разходка, да се порадвам на природата. – „Струва ми се, че си иманяр. И аз се занимавам с тая работа. На път съм да открия едно голямо богатство. Намерих вече деветте знака, остава последният. Можеш ли да ми помогнеш да го открия? Десетият знак се намира мъчно.“ – Така е, приятелю, прав си, но сам трябва да търсиш богатството си. Аз отдавна съм намерил своето богатство. Ако искаш богатство, ела с мене. – „Намери ли го наистина?“ – Намерих го. – „Тогава ти не си като мене, диване, да се блъскаш толкова години.“\nСега, аз тълкувам думата „диване“. Диване, диван означава човек, който стои прав и мисли какво да прави. Той казва: „Още много трябва да мисля, за да намеря последния знак“. Този знак е потребен за вашата душа, за вашия дух и за вашия ум. Само така човек може да разреши оня важен въпрос, който му се задава: Да си легнеш да спиш, или да влезеш в новия живот? Кой живот е за предпочитане: животът на пияния, или на трезвия; животът на спящия, или на пробудения? Пияницата постоянно вдига пълна чаша с вино и казва: „Да живее България! Нашите побеждават, дай още едно кило!“ Като загубят българите, той се чуди как е станала тая работа. – Много естествено, когато хората пият, всякога губят. Обаче, ония, които работят на нивата, които горят в огнената пещ, само те са хора на реалността, те повдигат човечеството. Кой има пришки на ума, на сърцето и на волята си, това са знакове, че той е работил на нивата. Според сегашните разбирания на хората човек трябва да има бели, чисти ръце, без никакви пришки. Тялото също да бъде бяло, чисто, без никакви рани и белези. Старите римляни са обръщали голямо внимание на тялото си. И досега още хората пазят лицата и ръцете си: лицата си запазват с воали, на пръстите си слагат пръстени. Не е лошо желанието на човека да бъде красив, но красотата трябва да бъде вътрешна. Аз говоря за красота на душата, на характера, да издържа и на най-тежките изпити. Ангелите отгоре наблюдават кой човек има доблестта и силата да влезе в огъня и да издържи. Огнената пещ е създадена с цел да изпитва човешкия характер.\nПитам: Как ще постъпят жените и мъжете, ако някой цар издаде строга заповед, всяка жена да напусне мъжа си и всеки мъж – жена си, и да се оженят за други? Който не се подчини на тая заповед, ще бъде хвърлен в огнената пещ. Колко жени ще останат верни на мъжете си? Колко мъже ще останат верни на жените си? И едните, и другите ще кажат: „Тъкмо това търсехме и ние“. От благодарност жените ще дадат царско угощение и ще кажат: „Бог да даде здраве на тоя цар, дето ни избави от мъжете ни!“ И мъжете ще дадат царско угощение и ще кажат: „Бог да даде здраве на тоя цар, че ни избави от жените ни!“ Казвам: Тоя закон не може да разреши социалните въпроси. Животът има дълбок вътрешен смисъл. Не е важно дали ще напуснете мъжете и жените си. Важно е, де ще бъдете след сто години, например, и какво положение ще заемете. Може да бъдете лист, цвят, клон или плод на дървото на живота, а може да бъдете и лист или цвят, паднал на земята.\nЧесто богословите проповядват на хората, че едни от тях ще бъдат в ада, а други – в рая. Ония, които се удоволствали в живота, ще бъдат в ада, а праведните ще бъдат в рая. Всъщност, това е така, но такъв ад, както го описват, не съществува. Хората сами са създали ада. Там живеят души, които не са издържали изпита си. Адът подразбира лошите, отрицателните мисли, които търсят условия да се проявят.\n„Трима мъже паднаха вързани в огнената пещ.“ Те заемали високо обществено положение, но за убеждението си били подложени на изпитание. Царят им казал: „Ако не се поклоните на златния образ, ще ви отнема положението, което заемате, и ще ви хвърля в огнената пещ, отдето никой не може да ви избави“. И сега се повтаря времето на Седрах, Мисах и Авденаго. Днес хвърлят всички хора в огнената пещ. Ако не се поклониш на известни мнения, системи или вярвания, ще влезеш в огнената пещ. Днес няма свобода; днес малтретират всички хора и то как! По незаконен начин. Слагат законността като претекст на справедливост, но тая законност почива на насилие. Кого изнасилват? – Благородните и добрите хора.\nДа се върнем към личния, индивидуалния живот на човека. Всъщност, човек живее на земята. Ако тоя живот му създава страдания за векове, питам: Има ли смисъл да живее? Ако отричането от живота носи щастие за вековете, няма ли смисъл да се отречеш? Де се крие щастието? – В самия човек. Твоето щастие е в доброто ти разположение. В тоя смисъл реално е това, което изпитваш в дадения момент. Щастието е в светлината на твоето съзнание. Това състояние може да се прекъсне, а може и отново да се яви; то може да съществува и хиляди години. Когато иска да разреши един въпрос, човек трябва да се вглъби в себе си и да каже: „Искам да видя, какво е писано в моята душа, да разбера как мисля по тоя въпрос“. За да реши правилно въпроса, той трябва да се откаже от своите слабости, от своя личен живот и да се представи, че за пръв път е дошъл на земята; че няма връзки с никого, никакво взимане-даване; че не е направил нито добро, нито зло. Само така човек може да разреши важните социални въпроси. А сега, срещнеш едного, усмихне ти се, друг ти се намръщи. Защо единият ти се усмихва, а другият ти се мръщи?\nДвама младежи вървят по улицата. Срещат една млада, красива госпожица. И двамата я познават – поздравяват я. Тя се усмихва и заминава. След това други двама срещат една млада госпожица. Поглеждат я, но не я поздравяват. Тя се намръщи и продължава пътя си. Аз зная причината и за усмивката, и за намръщването. И двете моми спят и сънуват. Едната сънува хубав сън и е доволна от него, затова се усмихва. Другата сънува лош сън, затова е недоволна и се мръщи. Момата, която се усмихва на момците, казва: „Това са отлични, благородни момци, от високо произхождение“. Момата, която се мръщи, казва: „Това са ахмаци, диванета, нямат нищо в главите си – само се перчат“. Това е вътрешен разговор. Според мене и едните, и другите младежи са под един знаменател. Обаче, и двете моми са благородни. Едната има свобода да изяви радостта си, а другата – своето възмущение. И двете моми се заблуждават, че момците могат да ги ощастливят. Казвам: Не търсете щастието си отвън. Който се събудил веднъж, трябва да търси щастието в себе си. Ако си здрав, ако имаш светъл ум, чисто сърце, силна воля, ти си щастлив. Докато умът, сърцето и волята са в рамките на твоя живот, ти си щастлив; щом излязат вън от тия рамки, ти си нещастен. На богатия всички свалят шапка – щастлив е. Бедния всички побутват – нещастен е. Много естествено, от бедния няма какво да вземат.\n„Трима мъже паднаха вързани в огнената пещ.“ И от вас се иска смелост, както тая на тримата момци. Чрез какво се изявяват тая смелост? – Чрез ума и мислите, чрез сърцето и чувствата, чрез волята и действията. Прави мисли, прави чувства и прави постъпки се изискват от всички хора. Вие, които ме слушате сега, направете опит да видите колко сте смели и просветени. Опитайте се да се освободите от дисхармонията във вашия ум. Ако не можете напълно да се освободите, намалете поне 50% от дисхармонията в домовете си, от препятствията, които срещате в живота си. Правете опити за засилване на волята си, без да разказвате на другите какво правите. Опитите са условия за намиране на истината, която се основава на математически принципи.\nСега ще ви продиктувам няколко числа, между които има известно съотношение: 35, 57.9, 36.5, 29.5, 32.5, 13, 19.4, 16, 15.4, 14.5, 80. Това са живи числа, това е човекът. Други числа: 163, 47, 71, 36, 17, 16, 10, 7, 6, 9, 8. Какво разбрахте от тия числа? Редът, в който ви дадох числата, представят джунгур-лунгур-пух. Числото 35 показва, че човек е обиколил слънцето 35 пъти. Казвате: „Може ли да се обиколи слънцето 35 пъти?“ Когато земята обиколи един път слънцето, и вие обикаляте заедно с нея. Значи вярно е, че човек е обиколил 35 пъти слънцето. Когато човек обиколи 35 пъти слънцето, главата му обикаля 57 пъти своя център. Намерете отношението на скоростта между тия две числа – 35:57. Коя бързина е по-голяма? Мога да преведа всички тия числа към това отношение, за да се види бързината на движението на всеки орган в човешката глава. По формата на очите, на веждите, ушите може да се изчисли, от колко милиона години е започнало създаването им. Такива изчисления могат да се направят за органите на цялото тяло. Може да се изчисли също количеството енергия, която се изразходва при движението на всеки орган. Това са отвлечени истини. В бъдеще, когато дойдете до положение да разбирате тези истини, ще знаете как да устроите живота си. Какво става днес? Жената очаква на мъжа си, той да работи, да ѝ остави пенсия. Какво ще стане ако държавата един ден фалира, или мъжът не може да ѝ осигури пенсия? Всичко може да се измени. На земята нещата не са абсолютни. Тогава, на какво може да се разчита? Съществува един велик Божествен закон, в който няма никакво изключение. Той регулира отношенията между всички хора. Това е велик математически закон. Животът на всички народи и общества се движи по тоя определен математически закон. Виждам, че всички народи, в края на краищата, ще стигнат до целта, която този закон е определил. И вие, с всичките си недоразумения, ще се пробудите и ще стигнете до тази цел. Тогава няма да бъдете в тези тела; няма да ходите на два крака; нито на четири крака; нито като птиците да хвъркате. Как ще се движите тогава? Кажете ми, как се движи светлината: с два, с четири крака или с криле? Въпреки това, от светлината излизат всички същества, които пътуват из цялото пространство. Всеки светлинен лъч е живо същество, което се простира от слънцето до крайния предел на земята. Щом стигне до крайния предел, той се свива, прибира се. След него излиза втори лъч.\n– „Възможно ли е това, което ни се говори?“ – Възможно е, ако се разбере животът. Единственият въпрос, върху който няма спор, това е животът. Философите спорят върху всички въпроси, но щом дойдат до живота, всички го схващат еднакво. Животът подразбира всички благоприятни условия, чрез които се изразяват човешкият ум, човешкото сърце и човешката воля. За да се разбере животът, нужна е жива вяра по отношение на самата реалност – да не гледаме на нея като на нещо отвлечено. Бог е великата реалност. Той е невидим, защото вие сте Го направили такъв. Вие се движите в противоположна посока на Него. Затова е казано: „Бога никой никога не е видял“. Вярно е, без светлина човек не може да види Бога. Бог е истинската светлина, няма какво да виждаме. Видимото не може да се види. Светлината не може да се види. Тя разкрива нещата, прави ги видими, но тя самата не може да се види. Мярката, с която определяте реалността, не може да се измерва. Единицата, като мярка на нещата, не може да се измерва. Следователно, Бог е невидим. Той е единица, с която мерим всички неща. Речете ли да Го измервате, ще изгубите всички съотношения на нещата. Идеята ви, че Бог е невидим, се потвърждава с мисълта за греха. Казвате: „Грешни сме, затова не можем да видим Господа“. Не е така. Вие не виждате Господа, защото Той, сам по себе си, е реален, с нищо не се измерва. Казваш: „Като любя, любовта ми реална ли е?“ Обичаш едного, обичаш другиго и питаш, любов ли е това. Какво нещо е любовта? При любовта се забелязва слабо повишаване на температурата. Това разширява нещата. Премерете врата на момата, преди да се е влюбила; премерете врата ѝ, когато се влюби. Във втория случай ще забележите слабо разширяване на вярата, поне на един милиметър. Също така и ръцете и се разширяват.\nИ тъй, всяко увеличаване, разширяване или придаване към организма наричаме любов. Дето няма разширяване в организма, там любовта отсъства. Казваш: „Религиозен човек съм“. – Премери врата и ръцете си и виж, има ли някакво разширяване. Ако има, религиозен си. – „Аз съм политически деец.“ Премери врата и ръцете си и виж, има ли малко разширяване. Тия неща могат поне лесно да се проверяват. Лесно е да се говори, че някой бил политически деец, общественик; че направил добрини на България. – Направил добрини! Пет принесъл, сто отнесъл. Това били добродетелни хора! Едно време правел добрини. – Не, в наше време какво е направил. В сърцето ви всякога трябва да стават промени – да се дойде до едно рационално число. Днес започваш една работа, на другия ден я отменяш. Казваш: „Решил съм да живея чист, благочестив живот“. На другия ден се натъкваш на препятствия: слагат те в огнената пещ. Ти отлагаш намерението си и казваш: „Днес не е време за това“. Ти си от бързите хора. Ония, които са ненавременно родени, които бързат, скоро умират. Но и ония, които не бързат, и те умират. Който се ражда навреме, само той не умира. Ето защо в сърцата ви трябва да стане коренна промяна. Любовта ви не трябва да бъде променлива като вятъра; тя трябва да бъде трайна, непроменлива.\n„Трима младежи паднаха вързани в огнена пещ.“ Интересно е, че, след като хвърлили трима момци, видели и четвърто лице в пещта. Царят запитал: „Нали бяха трима души? Кой е четвъртият между тях?“ – Това е единият милиметър, с който се разширили, т.е. присъствието на Любовта. Царят заповядал да ги извадят от пещта, да кажат какво има там. Той казал: „Там има някаква реалност“. Питам: Де е вашата реалност? Като говоря по тоя начин, някои изопачават думите ми, но това нищо не значи. Аз зная обратния закон. Когато положителната истина се превърне в отрицателна величина, аз взимам още една отрицателна величина и, от две отрицателни величини, образувам една положителна, както при умножението в алгебрата. Например, някой ви обиди. Той превръща положителната величина в отрицателна. Кажете: „Заслужавам тая обида“. Значи вие отговаряте на отрицателната величина с отрицателна и така получавате положителна величина. Който ви обидил, ще почне да се извинява. Така вие се домогвате до оная велика истина, при която хората престават да ви обиждат. – Кога обиждат жената? – Когато няма мъж. Щом има мъж, никой не я обижда. Под „мъж“ разбирам ум. Следователно, когато имаш ум, никой не те обижда. Когато истината е в тебе, никой не те обижда. С други думи казано: Когато Бог живее в нас, никой не ни обижда. Ето защо вие трябва да се стремите да намерите Оня Господ, Който живее във вас. Казвате: „Ние сме опитали тоя Господ. Той всякога ни е помагал“. – Уверени ли сте, че Той ви е помагал? Утре може да се разколебаете във вашето вярване. Някои от вас вярват в мене повече, отколкото в Господа. Те казват: „Тъй ни говори господин Дънов“. Обаче, каже ли някой нещо лошо за мене, и те ще потвърдят същото. Така постъпиха и с Христа. Посрещаха Го с финикови вейки, викаха: „Осанна във вишних!“ След три дни викаха: „Разпнете Го!“ – Това не е убеждение, това не е никаква религия. Докато обществениците и религиозните хора променят убежденията си всеки ден, всякога ще има актьори на сцената, всякога хората ще се опозоряват. Така е писал вашият баща.\nКоя черта от характера на тримата момци заслужава внимание? – Смелостта им да влязат в огнената пещ. Сега и вие се намирате пред изпита да влезете в пещта, да се изчистите, за да дойде четвъртият. Той е единият милиметър, с който сте се разширили. Влезте в пещта без никакъв страх, без никакво движение отвън. Вътре, в душата си може да се движите, но не и отвън. Като срещнете една красива мома, усмихвате се; като срещнете грозна мома, мръщите се. Жената символизира душата. Докато гледате на нея като на външна форма, всякога ще грешите. Казвате за някого, че е грозен; за друг, че е лош. Нито едното е вярно, нито другото. Това са временни прояви, които не определят човешкия характер. Истинският човек се познава тогава, когато душата му се пробуди и започне да мисли за Господа. Той лесно решава задачите си и помага, както на себе си, така и на своите близки.\nПитам: Като ме слушате толкова години, какво сте научили? Много неща сте научили, но, въпреки това, се намирате в положението на оня иманяр, който се домогвал до деветте знака, а търси десетия – последният знак. Казвате: „Да четем книги, може да е писано някъде за десетия знак“. – Никъде не е писано за тоя знак – нито в свещените книги, нито в светските. Аз съм намерил тоя знак. Ако влезете в моята стая, ще ви кажа де можете и вие да го намерите. И като влезете в стаята ми, ще кажа само на оня, който се отрекъл от всичко, т.е. който се е самоотрекъл от живота. Престанете да мислите за всякакви обиди. Мислете, че сте дошли за пръв път на земята. Бъдете добре разположени към всички хора. (Учителят написа във въздуха някаква формула.) Ето, дадох ви тайната на тоя въпрос. Знаете ли на какво прилича това?\nВ Индия живял един голям философ, който можел да се разговаря с движения на ръцете и пръстите си. Той срещнал един прост човек, който му казал, че знае също да се заговаря с движения на ръцете. Философът си казал: „Ето един човек, с когото ще си поговоря“. Философът вдигнал единия си пръст нагоре, простият човек вдигнал двата си пръста. Философът прострял едната си ръка с пръсти, обърнати надолу; простият човек също прострял едната си ръка, но с пръсти, насочени нагоре. Като запитали философа какво говори с простия човек, той казал: „Аз му посочих единия си пръст, с което му казах, че съществува само един цар в света – Бог. Той ми отговори: „Двама царе съществуват – Бог и царят на нашата държава“. После му казах, че ще вали изобилен дъжд. Той ми отговори, че след тоя дъжд ще поникнат всички растения, ще цъфнат всички цветя“. След това запитали простия човек какво разбрал от разговора с философа. Той казал: „Философът се закани да ми извади едното око. Аз казах, че ще му извадя двете очи. После той каза, че ще излезе срещу мене с пет души войници; аз му отговорих, че ще изляза срещу него с други пет души“. Казвам: Опасен е езикът на предполагаемите числа. Формулата, която ви написах, ще бъде разбрана за вас, когато се освободите от частната собственост, от всяка завист, омраза и започнете да мислите, че сте дошли за пръв път на земята.\nИ тъй, истинската реална величина, това е висшата Любов, която няма нищо общо с обикновените човешки чувства и разположения. Тая Любов се познава по това, че когато се докосне до глупавия, прави го умен и мъдър; когато се докосне до мъртвия, той възкръсва и оживява; когато се докосне до прокажения, проказата веднага изчезва; когато се докосне до обезсърчения, обезсърчението му изчезва. Висшата Любов върши чудеса. Дето мине, тя твори и пресъздава. Тая Любов трябва да се изучава! Всички знания на човечеството, събрани от осем хиляди години, не могат да се сравнят с най-малката проява на великата Божия Любов. Следователно, има още много да учите. Вие сте се пробудили вече. Бъдете смели! Не се поддавайте на никакви съмнения и подозрения. Каквото и да ви говорят, бъдете верни на своя ум, на своето сърце и на своята воля; бъдете верни на своя дух и на своята душа. Това е първият принцип. Щом сте верни на себе си, ще бъдете верни на всички; ако не сте верни на себе си, не може да бъдете верни и на другите. Някой казва: „Ти трябва да ми бъдеш верен“. – Аз поставям въпроса другояче: Верен ли си на твоя ум, на твоето сърце и на твоята воля; верен ли си на твоя дух и на твоята душа? – Верен съм. – Щом е така, ще бъдеш верен и на мене. Започнеш ли да отклоняваш отговора, на твоята вярност не може да се разчита. Момък пише писмо на една мома. Напише няколко реда, сложи многоточие; напише още няколко реда, пак многоточие. Многоточието е ирационална величина. Тоя момък работи с няколко неизвестни. Казвам: Приятелю, трябва да превърнеш тия числа. Между вас трябва да се установят правилни отношения. И момата пише писмо на момъка. През всеки два–три реда поставя многоточие. Превеждам нейното писмо: „Наистина, ти си добър, учен човек, но си обикновен чиновник, с малка заплата...“ Многоточието означава: Аз съм дама от високо общество, ти не можеш да изпълняваш моите изисквания. Като чете писмото, той се спира, мисли какво иска да каже тя с многоточието. – Много проста работа. Точките са пари, златни колелца, английски или американски. Казваш за двама млади: „Много се обичат тия млади“. – Погледнете писмата им, да видите, на колко места има многоточия. Който се жени с многоточие, свършва пак с многоточие. Женете се така, че нито едно многоточие да не влиза в писмата. Думите „ако“ и „прочие“ ще изхвърлите навън. Речта ви трябва да бъде определена. Кажете: „Аз ще ти бъда верен тъй, както съм верен на своя ум, сърце и воля, както съм верен на своя дух и душа“. – Тогава дайте ръката си. Това е характер! И да не ни избави нашият Бог, ние трябва да сме готови да жертваме всичко за Него.\n„Трима младежи паднаха вързани в огнената пещ.“ Те са познавали истината, затова четвъртият слезе между тях, за да види какво става. Те били девствени души, три възвишени ангела, въплътени на земята, нито като мъже, нито като жени. Питам: Слизал ли е вашият ангел при вас? Това е въпрос, на който не можете да отговорите. Казвате: „Да видим още какво има да ни се каже“. Аз ви казах една от великите истини на живота. Казвате: „Чакайте!“ – Няма какво да се чака. Оня, който тръгва на път, казвали на трена: „Чакай!“ Когато учителят преподава, учениците са приготвили вече тетрадките си. Трябва ли да кажат на учителя си да чака малко, докато извадят тетрадките си? Те трябва да бъдат на местата си поне пет минути по-рано. Слънцето не чака! И тъй, освободете се от всичко, което ви спъва. Аз виждам в умовете и сърцата ви толкова изопачени мисли и чувства, че сам се чудя с какъв маркуч да ги изчистя отвътре. Че ще се очистите, че ще минете през огън, че ще паднат връзките ви, в това не се съмнявам. Важно е да не минавате през излишни страдания. Задайте си въпроса: Бихте ли издържали изпита на тримата момци? Не бързайте да отговорите; не бързайте да кажете на някого, че го обичате. Любовта не бърза. Тя и не говори. Тя казва и върши. Кажеш ли на някого, че го обичаш, аз ще те запитам: Готов ли си да дадеш за него всичко? – „А-а-а!“ Тогава няма защо да казваш, че го обичаш. Или всичко ще дадеш, или нищо. Който търси Любовта, трябва да даде абсолютно всичко.\nКазвам: Влезте в хармония с цялото Битие. Ще ударите с нож да прережете всички стари връзки и да кажете: „Всичко отново!“ Не казвайте, че се отвращавате от своето минало. Върнете се в него и благодарете за всички страдания, които сте минали. Целунете ръка на оня, който ви е мушнал с нож. Целунете ръка на оня, който ви е взел парите. Който ви е мушнал с нож, искал да изтече кръвта ви, за да не извършите голямо престъпление. Който ви е взел парите, той ви освободил от разврат. Ще приведа следния разказ: Един богат търговец имал две деца – момче и момиче, които оставил на грижите на свой слуга, в когото имал пълно доверие. След време той умрял. Слугата намислил да лиши от наследство малките наследници, затова ги продал роби. След големи страдания, скитания и лутания, щастието се усмихнало и на тях. Момичето пораснало, станало красива мома и след време се оженила за царския син на съседното царство. Така тя станала царица. След дълги лутания и момчето успяло да заеме високо положение в държавата. Царят на тая държава воювал със съседния цар, дето живял техният предишен слуга, който завладял наследството им. Синът на търговеца решил да иска сметка от техния благодетел – слуга. И започнал да го търси из цялото царство. Най-после той го намерил. Слугата живеел богато и охолно с жена си, с петте си дъщери и синове. Сестрата, като научила от брата си за положението на техния бивш слуга, разказала цялата история на мъжа си. И двамата решили да го хванат и заслужено да го накажат. Не се минало много време, слугата изгубил едно след друго дъщерите си, а после и синовете си. Четирите сина били отвлечени далеч някъде. След това пропаднали къщите, имотите, нивите на слугата. Започнал и добитъкът да умира, докато един ден останал съвършено сам, беден, окъсан. Той си казал: „Защо ми даде Бог толкова наказания?“ Най-после му дошла мисълта, че наказанието му е, че направил престъпление, като продал децата на своя господар. Казвате: „Това е разказ“. – Да, разказ, който става всеки ден в живота.\nПитам: Не мислите ли, че сте продали сина и дъщерята на вашия господар? Де е вашият дух? Де е вашата душа? Не сте ли ги продали? Казано е в Писанието: „Какво се ползвам, ако спечеля цял свят, а продам душата си?“ Страданията реформират човека. Те събуждат висшето му съзнание, докато най-после той реши да води чист и светъл живот. Това, което става сега в света, се дължи на вашите деца, които ви изпращат отгоре наказания. Кажете ми кой слуга или господар, коя жена или кой мъж не са изневерили на Бога? Няма човек, който да не е изневерил на Бога, и то не само за момент, но през целия си живот. Кой е бил честен и искрен към Бога? Ето защо на всички хора казвам да се облекат във вретище и да заживеят по нов, духовен начин. Казвате: „Ние сме от високо произхождение. Ние, българите, сме измъчвани от съседните народи“. – Оставете това! Всички хора, всички народи, заедно със своите свещеници и проповедници, всички мъже и жени са вършили големи престъпления. Всички трябва да се обърнете към Бога и да кажете: „Господи, ние сме извършили много престъпления, отдалечили сме се от Тебе. Искаме да започнем нов, чист живот“. – Вретище на всички! Покаяние, а не насилие! Престанете вече – тоя да колите, оня да бесите! От всички се иска покаяние, а не от един! Откажете се от всички богове и заживейте с новото разбиране на великата Любов. Какво правите сега? Делите се на православни, на хора от нови учения. Сложете рязко ножа на старото и кажете: „Всичко, или нищо!“\nКазвате: Добре ни говориш, но чакаме добри условия. Какви ще бъдат тия условия? Утре ще дойдат червейчета да изядат всичко, което имате. Ако гърците ви наричат дебелоглави, не може ли главата ви да изтънее? Като ме слушате, някои от вас се огорчават, наскърбяват и казват: „Прекали го много!“ – Вие не прекалихте ли? Ако има приятел, който ви казва истината, това съм аз. Посочвам ви пътя, който трябва да следвате. Да забравим миналото! Да целунем ония ръце, които са ни причинили най-големите страдания! Да забравим грешките и да заживеем с добродетелите си!\nПитам ви сега: Има ли хармония между вас? Де е хармонията? В Православната църква я няма. В Евангелската църква я няма, в Будическата я няма, в Новото учение – също. Тук идват много хора, но със стария си багаж. Не приемаме такива. Ако старото влезе тук, ще иска да му се слугува. Ние искаме да живеем в името на великата Любов и, като каже някой, че ви обича, да знаете, че обича. И ако някой каже, че ще направи нещо, да знаете, че ще го изпълни както обещава. Казвате: „Няма условия за това“. – За доброто всякога има условия. Не мислете, че Бог иска това от вас. Той гледа спокойно на всичко и казва: „Моите деца спят още. Лош сън сънуват“. Детето спи неспокойно и вика в съня си. – „Какво има, мама?“ – „Сънувах нещо лошо.“ – „Какво сънува, мама?“ – „Гонеха ме.“ – „Няма нищо, сън е това.“ На сутринта майката казва: „Снощи детето ми сънува лош сън. Умът му щеше да изхвръкне от страх“. И аз казвам: Няма нищо, мама, сън е това! Но Господ казва: „Спят моите деца и лоши сънища виждат“. Казано е в Писанието, че в последните дни ще пророкуват.\nЖелая на всички да пророкувате и видения да имате. Така да заговори във вас Любовта. Тя още не е дошла между вас. Не искам да ви обезсърчавам, но казвам веднъж завинаги да сложите кръст на миналото. Не забравяйте миналото, но кажете: „Започвам в името на Любовта. Отварям нова страница в живота си и, колкото съм бил лош, толкова добър ще стана. Ще градя в името на Любовта и ще подам ръка на всички“. Нека се носи живото Слово по цял свят! Бог, Когото ви проповядвам, е особен. Никога не сте слушали Неговия глас. Никога не сте виждали Неговото лице. Той не живее в църкви, нито в Ерусалим. Той слиза от своето жилище и иде между вас. Обърнете се към Него, а не към мене. Заблуждение е да се кланяте на човека! Ето една истина. Някои казват, че трябвало да вярват в мене. – Не вярвайте абсолютно в никого. Това да не ви обижда. Не вярвайте и в мене, не вярвайте и в себе си. Това не значи да нямате вяра в нищо, но обръщам погледа ви към Бога. Вярвайте в Божията Любов, която урежда всички неща. Това е великото и мощното в света.\nЖелая всички да станете безверници. – „Тогава?“ – Ще ликвидирате с всичко старо. – „В какво да вярваме?“ – В Любовта, в онази единица, която променя всички величини, която осмисля живота и слага основа на новия живот. Изхвърлете от ума си всички философи, които са говорили за Бога, и кажете: „Искаме да видим тоя Бог, Който иде за пръв път по новия начин в света. Искаме сами да Го видим с очите си, без никакви посредници“. Това се отнася до ония, които се отказват от частната собственост, от своето минало, а не за ония, които казват: „Да си помислим малко!“\nВърнете се сега по домовете си и носете в умовете си мисълта за Седрах, Мисах и Авденаго. Началните букви на тия имена са „С“, „М“, „А“. Каква французка дума бихте образували от тия букви? – „C'est moi.“ На български бих образувал думата „семена“. На кой Господ искате да служите сега? Ще кажете, че искате да служите на Господа Исуса Христа, Който е живял преди две хиляди години на земята и бил разпнат на кръст. Радвам се, че вярвате в Христа, но де са плодовете на вашата вяра? Нали на кръста Христос каза: „Господи, прости им, те не знаят, какво правят!“ Защо след тия думи още имате грехове? Какво направиха европейските народи, последователи на Христа? Казаха ли те, като Христа, същите думи, когато бяха разпнати на кръст? Свещениците казаха ли като Христа? Сега се събират на конференции да оправят работите си. – Не, с лъжа светът не се оправя. Един ден ще държа беседа, в която ще докажа математически защо светът не може да се оправи с лъжа. Ще докажа как се е създала лъжата като величина.\nОбърнете се към вашата душа, да намерите оня живот, който още не е бутнат и за който нищо не знаете. Обърнете се към себе си и започнете новия живот. Върнете се по домовете си и започнете да работите, без да говорите. Новият живот ще произведе потресаващо действие върху вас и ще ви преобрази. Няма да се объркате, но ще станете герои. Нова сила ще се влее във вас и ще трансформира условията, в които живеете. Вашият вътрешен свят ще се измени, а с това, заедно и целият външен свят. Тогава Господ ще каже: Понеже вие се изменихте и аз ще изменя отношенията си към вас. Това значи да дойде мирът на земята.\nВърнете се по домовете и намерете, де са вашите Седрах, Мисах и Авденаго. Единият живее в ума, ще го търсите на небето. Другият живее в сърцето, ще го търсите в астралния свят. Третият живее на земята. Четвъртият иде сега отгоре. Понеже страданията ви са големи, Бог изпраща своя лъч и казва: „Голям вик се чува от земята“. Иди да видиш, какво става там, за да се сложи край на тия страдания! Като ме слушате сега, някои казват: „Говори ли истината тоя човек, или ни замотава?“ – Това, което ви говоря, може да се опита. Аз съм ви давал различни методи, препоръчвал съм ви много опити, но досега никой не ги е направил, за да опита силата им. Много опити сте правили, но не и тоя, сериозният, решителният опит. Понеже ви казах да не вярвате в никого, няма да вярвате и в себе си. Не се обезсърчавайте. Казвам ви да не вярвате в това, което сте днес. Вярвайте в онова начало, което някога е живяло във вас – в Божественото начало. Не какви сте днес, но какви сте били първоначално, при създаването на света. Върнете се в онова време и кажете: „Това сме ние“. Като дойдете до това състояние, тръгнете напред.\nПриемете Любовта, която иде вече в света. Тя ще ви направи щастливи. Тя ще ви покаже де са вашите възлюбени. Нали сега сърцата ви говорят от любов? Казвате: „Сърцата ни туптят“. – Сърцата ви туптят, но вашите възлюбени ги няма още. Те сега слизат на земята. Вие виждате само техните отражения, затова се разочаровате и казвате: „И моят възлюбен има слабости“. – Да, истината още не е в тях. Когато дойдат възлюбените ви отгоре, тогава ще разберете истината.\nПитам: Обиждате ли се от това, което ви говоря? Ще ме държите ли отговорен за думите ми? Аз не обичам да нося отговорност за това, което говоря. Искам още сега да си платя. Не искам да кажа особеното си мнение, но искам още сега да се отплатя. Казвам: Този е истинският път, но само за чистосърдечните, които искат да се развиват и да живеят при новите условия. Изведнъж не може да хвръкнете горе, обаче, новият живот изисква ново разбиране. Природата не търпи нищо старо. Не е възможно в бъдеще да живеете като гъсеници и буби. Ония, които идат след вас, могат да живеят като вас, но вие не можете да живеете по стар начин. Влезете ли в пещта, оковите ви ще падат. Сега всички сте в пещта.\nЖелая, на всички да паднат оковите! Да дойде четвъртият между вас и да кажете: „Няма друг Бог, като този на Седрах, Мисах и Авденаго. Няма друг Бог като Този, Който слага ред и хармония между всички братя, сестри и приятели. Няма сила подобна на Любовта“. Щом е така, приемете Любовта съзнателно, според законите на абсолютното отричане. Когато се отказваш от дявола, църквата те пита: „Отричаш ли се от дявола?“ – „Отричам се.“ Това значи да не вярваш в дявола, който е наредил всичко в света. Той обхванал Божествените работи, държи ги в ръцете си и под тях поставил своя подпис. Кажете си: „Отричаме се от всичко старо, от всичко дяволско“.\nИ тъй, няма Бог, като Бога на Седрах, Мисах и Авденаго. Желая да се върнете към вашия Бог. Той е и мой Бог. Моят Бог е и ваш. Той е един. Откак светът съществува, за пръв път Той праща един лъч към синовете на човечеството и казва чрез пророка: „Обърнете се към мене. Приемете моята любов. Сложете моя закон. Внесете братството навсякъде. Сложете насилието настрана. Ни помен от лъжата! Събудете се, мои деца, да не виждате страшни сънища, да не се срами небето от вашите думи и дела“.\nЖелая на всички, като се върнете по домовете си, да се откажете от миналото, че като дойдете следната неделя, поне една десета от вас да сте излезли от пещта.\nНапред, другари! Напред! Сражението е ваше. Не се колебайте!\nСега вие стоите и се питате: „Как ще стане тая работа?“ – Напред, нищо повече! Така се каза и за войната: „Напред!“ – и войната се започна. За всяка работа се казва: „Напред!“\nСоциалистите казват: „Напред, другари!“ Аз казвам: Напред, братя! Напред, българи! Ще дадем главното сражение по всички правила! Ще открием огън, артилерия по всички правила. Напред! Да живее Братството! Амин!\nЕдинственото нещо, което отсега нататък ще живее, това е Братството. То ще владее над всичко. Който не може да живее като брат и сестра, той не може да бъде гражданин на Новото Царство на земята.\nБеседа от Учителя, държана на 17 април 1921 г. в София\n„А тѣзи трима мѫже Седрахъ, Мисахъ и Авденаго, паднаха вързани всрѣдъ горещата огнена пещь.“ (Данаила, гл. 3, ст. 23)\nКогато въ съврѣменното общество се даде нѣкое дине, банкетъ, всички гости се интересуватъ отъ динето и на трапезата най-важно е менюто. Всички разговори се съсрѣдоточаватъ все около това дине. Може да се говори за политика, за общественъ строй, за финансии, за това-онова, но прикритата цѣль е менюто, какъ ще бѫде сготвено, какъвъ ефектъ ще произведе върху благоутробието на присѫствуващитѣ. Само че тѣзи менюта сѫ отъ различно качество. Нѣкой пѫть има хубави динета, всичко е хубаво сготвено, има какво да се яде, а нѣкой пѫть се случва злѣ сготвено.\nСъврѣменнитѣ хора най-малко говорятъ истината. Щомъ имашъ да взимашъ, ти говоришъ истината, но щомъ имашъ да давашъ, не ти отърва да говоришъ истината. Има два вида хора въ свѣта, които говорятъ истината: едни говорятъ истината за свой интересъ, да докажатъ, че иматъ да взиматъ, а другитѣ – пакъ въ свой интересъ, да докажатъ, че нѣматъ да даватъ. И еднитѣ и другитѣ говорятъ самата истина. Но ако кажете, че истината е абсолютна, то истина, която е абсолютна, нѣма нищо общо съ взимане-даване. Истината, това е едно състояние на човѣшката душа, която се намира въ абсолютенъ покой, която се намира въ хармония съ източника на живота. Истината само опрѣделя отношенията на човѣка къмъ Вѣчното. Когато снемемъ истината отъ нейната висота до обществения животъ и говоримъ, че това е истина, онова е истина, тази истина е наша. Азъ казвамъ: Тази истина изстина. Знаете какво значи това. Изстудилъ се нѣкой. Нашата истина е изстинала. Който има такава истина, той се изстудява и го хваща треска. Нѣкой казва: „Не струва да се говори истината.“ Казвамъ: да, не струва да се изстива. Нашата истина не е истина, измѣняшъ ударението ѝ.\nА сега, срѣщнемъ нѣкого, ухили ни се или ни се начумери. Питамъ, защо се ухилва, защо се начумерва? Минаватъ двама младежи, срѣщатъ една позната госпожица, поздравляватъ я, тя имъ се ухилва, заминаватъ си. Срѣщамъ други двама младежи, минава покрай тѣхъ позната госпожица, не я поздравляватъ. Тя се начумерва. Азъ прочитамъ цѣлата история. Казвамъ, и двѣтѣ госпожици сега спятъ, сънуватъ, едната е доволна, другата – недоволна. Едната, като се начумерва, показва прѣзрѣнието си къмъ тѣхъ, защото не я поздравили. Прѣдавамъ нейнитѣ думи, казва: „Диванета, ахмаци, нищо нѣматъ въ пипката си, пъкъ ми се наежили!“ Това е вѫтрѣшенъ разговоръ при възмущенията ѝ. А другата госпожица, която е ухилва, казва: „Това сѫ отлични, благородни момци, тѣ иматъ образование, отъ високо произхождение сѫ, като тѣхъ въ София нѣма други.“ Азъ казвамъ, споредъ моитѣ схващания, момцитѣ, които поздравляватъ и тѣзи, които не поздравляватъ, сѫ подъ единъ и сѫщъ знаменателъ. А двѣтѣ моми сѫ много благородни, защото едната има доблестьта да изкаже своето възмущение, а другата – своята радость. Но заблуждението е тамъ, че тѣзи моми очакватъ двамата момци да ги направятъ щастливи. Не очаквайте своето щастие отъ никѫдѣ! Онзи, който се събудилъ, трѣбва да очаква щастието си отъ себе си. Здравъ ли си, имашъ ли красивъ умъ, здрава воля, чисто сърце, ти си щастливъ! Докато твоятъ умъ, твоето сърце и твоята воля е въ рамкитѣ си, ти си щастливъ, но излѣзатъ ли умътъ, сърцето и волята ти отъ рамкитѣ си, всички ще те подтикватъ, ще бъдешъ нещастенъ. Защо? Кой кого подтиква? Бѣдния човѣкъ всички го подтикватъ, а на богатия – шапка свалятъ. Защо? На бѣдния казватъ: „И ти си като мене, а отъ богатия има какво да се вземе.“\nЩе ви прочета нѣколко числа, които иматъ математически съотношения: 35, 57.9, 36.5, 29.5, 37, 32.5, 13, 19.4, 16, 15.4, 14.5, 80. Това сѫ живи числа, това е човѣкътъ. Други числа: 163, 47, 71, 36, 17, 16, 10, 9, 6, 9, 8. Е, какво разбрахте? Тъй, както ви прочетохъ тѣзи числа, това се нарича „джунгуръ-лунгуръ-пухъ“. Сега да изясня тѣзи числа. Числото 35 показва, че този човѣкъ е обиколилъ 35 пѫти слънцето. Ще кажете: „Обиколилъ слънцето, може ли да вѣрваме въ това?“ Че азъ мога да ви докажа. Ами земята като обиколи единъ пѫть около слънцето и вие обикаляте заедно съ нея. Значи, човѣкъ е обиколилъ 35 пѫти около слънцето. Човѣкъ, като обиколи 35 пѫти около слънцето, неговата глава обикаля 57 пѫти около своя центъръ. Намѣрете съотношението въ скоростьта между тѣзи двѣ числа, на 35:57, кое се движи по-бързо. Азъ бихъ прѣвелъ всички тѣзи числа по това съотношение и всѣки единъ органъ, който имаме на главата си, ще показва извѣстно движение. По формата на ушитѣ, на вѣждитѣ може да се изчисли математически отъ колко милиони години сѫ започнали да се създаватъ, докато се образува цѣлото тѣло. Слѣдователно, може да се изчисли, каква е енергията, която се употрѣбява вѫтрѣ въ това движение и т.н. Това съ отвлѣчени истини. Единъ день, когато дойдете до положение да ги разбирате, само тогава ще дойдете и до онова вѫтрѣшно разбиране, какъ да устроите живота си. А сега какво става? – Жената очаква на мѫжа си, той да работи, та единъ день да ѝ остави малка пенсия. Ами, ако тази държава утрѣ фалира, ами ако мѫжътъ ѝ не може да ѝ осигури една пенсия? Всичко това може да се видоизмѣни, въ този свѣтъ нищо не е абсолютно. Тогава на какво може да бѫде обоснованъ нашия животъ? Въ свѣта има единъ Божественъ законъ, който може да регулира отношенията на нѣщата. Този законъ е толкова великъ, че въ него нѣма никакво изключение. Животътъ на всички народи, на всички племена се движи по единъ опрѣдѣленъ математически законъ. Сега виждамъ, че всички народи единъ день ще стигнатъ къмъ цѣльта, която този законъ е опрѣдѣлилъ. И вие, съ всичкитѣ ваши недоразумѣния ще пристигнете до тази цѣль. Когато дойдете до тази цѣль, всички ще бѫдете събудени и нѣма да имате сегашнитѣ си тѣла. Нѣма да ходите по този начинъ, като сега, съ два крака, нито като животнитѣ съ четири крака, нито като птицитѣ ще хвъркате. Като хора нѣма да се движите, като животни нѣма да ходите и като птици нѣма да хвъркате. Какво ще бѫдете тогава? Кажете ми, какъ се движи свѣтлината, съ два, съ четири крака или съ крилѣ? А отъ свѣтлината излизатъ всички живи сѫщества, които пропѫтуватъ цѣлото пространство. Всѣки лѫчъ отъ свѣтлината е едно живо сѫщество, което се протака отъ слънцето до крайния прѣдѣлъ, дѣто ще стигне. Като стигне до крайния прѣдѣлъ, започва да се свива и послѣ излиза втори лѫчъ. Ние виждаме, че лѫчитѣ сѫ живи сѫщества.\nКазвате: „Ами сега, като любя, това дали е реално?“ Обичашъ едного, обичашъ другиго, питашъ това дали е любовь? Е, че какво нѣщо е любовьта, я ми кажете? При любовьта има едно малко повишение на температурата. Прѣмѣрете врата на нѣкоя мома, която не люби и после прѣмѣрете врата ѝ когато люби, непрѣменно ще има. едно увеличение поне съ 1 мм. Сѫщо и рѫцѣтѣ ѝ ще бѫдатъ увеличени поне съ 1 мм. При любовьта всѣкога има едно увеличение. И тъй, това увеличение наричаме любовь. Ако нѣма никакво увеличение въ организма, нѣма никаква любовь. Казвате: „Еди кой си е религиозенъ човѣкъ.“ Прѣмѣрете врата, рѫцѣтѣ му и ако има поне 1 мм увеличение, той е религиозенъ човѣкъ, въ него има религия. – „Той е политически дѣецъ.“ – Прѣмѣрете врата и рѫцѣтѣ му, вижте има ли увеличение. Това може да се прѣмѣри, математически да се изчисли.


20.07.2021 - Пирин Инфо\nЛина Пъргова - 20.07.2021 0\nСлед година прекъсване заради пандемията, Община Гоце Делчев организира традиционния събор в село Попови ливади по повод 118-та годишнина от избухването на Илинденско –...\nЗдраве, спокойствие и щастливи дни. Честит Курбан Байрам – Феим Иса, кмет на община...\nУважаеми братя и сестри мюсюлмани, Оправям към Вас и Вашите семейства най-искрени поздравления и благопожелания по случай свещения за мюсюлманите празник Курбан Байрям! Нека да бъдем...\nПъстро, забавно и интересно лято организира МКБППМН в партньорство с музей, Национален парк Пирин...\nПриключи първи етап от походите и екскурзиите от лятната програма на МКБППМН – община Банско, за учениците от първи и втори клас. По-малките имаха разходки...\n„На всички, които днес имат повод да празнуват пожелавам здраве и благоденствие“ – ...\nУважаеми жители и гости на община Банско, днес е празничен ден за всички! Църковните камбани възвестиха най-обичания летен християнски празник – Илинден, денят, в който...\nЧестит Курбан Байрам! Здраве, късмет, успех в делата и благодат! Радослав Ревански – кмет...\nЧестит Курбан Байрам! Честит празник на всички мюсюлмани от Община Белица ! Мили хора от нашата прекрасна община, В празника Курбан Байрам силно Ви прегръщам и Ви...


IMPERIAL SETTLERS: EMPIRES OF THE NORTH - ROMAN BANNERS - Разширение към настолна игра\nНачало НАСТОЛНИ ИГРИИГРИ С КАРТИIMPERIAL SETTLERS: EMPIRES OF THE NORTH - ROMAN BANNERS\nImperial Settlers: Empires of the North е ново издание на класическата цивилизационна игра с карти. В нея отивате на север, където три фракции (шотландци, викинги и инуити) се съревновават в развитието на своята империя. Ако искате да спечелите, ще трябва да се съсредоточите върху икономиката си, докато предотвратявате плановете на останалите играчи и се сражавате с тях в битки. Разширението Roman Banners добавя 2 нови фракции и нови карти с острови.\nImperial Settlers: Empires of the North е ново издание на класическата цивилизационна игра с карти. В нея отивате на север, където три фракции (шотландци, викинги и инуити) се съревновават в развитието на своята империя. Ако искате да спечелите, ще трябва да се съсредоточите върху икономиката си, докато предотвратявате плановете на останалите играчи и се сражавате с тях в битки. Разширението Japanese Islands добавя 2 нови фракции и нови карти с острови.\nImperial Settlers: Empires of the North е ново издание на класическата цивилизационна игра с карти. В нея отивате на север, където три фракции (шотландци, викинги и инуити) се съревновават в развитието на своята империя. Ако искате да спечелите, ще трябва да се съсредоточите върху икономиката си, докато предотвратявате плановете на останалите играчи и се сражавате с тях в битки.\nТози комплект съдържа играта IMPERIAL SETTLERS: EMPIRE OF THE NORTH и разширението JAPANESE ISLANDS\nIMPERIAL SETTLERS: EMPIRE OF THE NORTH: НАСТОЛНА ИГРА - БАЗОВА\nJAPANESE ISLANDS: НАСТОЛНА ИГРА - РАЗШИРЕНИЕ КЪМ EMPIRES OF THE NORTH\nРазширението Japanese Islands добавя 2 нови фракции и нови карти с острови.


Започва ремонтът около НДК | Общество | Новини от България и Света | OFFNews.bg\nЗапочва ремонтът около НДК\nOFFNews Последна промяна на 22 август 2014 в 10:47 3803 5\nЗапочва ремонтът около Националния дворец на културата. Ремонтните дейности ще започнат с реставрация на фонтана и каскадите, съобщиха от Столична община, цитирани от bTV.\nСигнал за бомба затвори НДК за 24 часа\nВижте как предлагат да изглежда паметникът до НДК\nОт вчера е започнало поставянето на строителна ограда на обекта.\nПарковото пространство около НДК, каскадите и фонтанът са изградени в началото на 80-те години на миналия век. През годините са извършвани само частични ремонти на различни обекти.\nРемонтните дейности, които започват сега, предвиждат частично възстановяване или подмяна на настилките от гранитни плочи, подмяна на ивиците от бял врачански камък с лайсни от бял мрамор, както и възстановяване и създаване на нови участъци с настилки от червен паваж.\nВ ремонта е включено и пренареждане на всички настилки от червен паваж в детския сектор.\nПроектът за реконструкцията на фонтана и каскадите е изготвен на базата на конструктивно обследване, като проектантите са включили и предпазни парапети за обезопасяване, каквито нямаше до момента.\nПредвижда се да бъдат засадени и нови цветя, да се засадят нови дървета и да се изградят нови редици жив плет по границата на парка. Ще бъде изградена автоматизирана поливна система и ще бъде поставено ново парково осветление.\nкаскади НДК фонтан НДК фонтан ремонт НДК паметник НДК НДК\n22.08 2014 в 12:56\nЧудесно, но след промяна на мраморите, може да помислите и за пускането на една нормална тоалетна ( вече има такава в парка - до "паметника", но състоянието е ужасно ). Срамота е в центъра на София, където е пълно с деца и граждани да няма една тоалетна, язък за мраморите и цветенцата...\n22.08 2014 в 12:36\nОпределено това място има нужда от повече дървета. През лятото това е едно от най-горещите места в София, на паважа можеш да си изпържиш яйце.\n22.08 2014 в 12:29\nНасадете повече дървета!\n22.08 2014 в 11:32\nЗапочва краденето около НДК.\n22.08 2014 в 11:18\nКакво се случва с паметника?


Български моторист пострада тежко при катастрофа край Гюргево /ВИДЕО/ – Русе Медиа - За да знаеш повече\nБългарски моторист е пострадал тежко при катастрофа, станала днес около 11 часа на пътя Букурещ-Гюргево в близост до Гюргево. Той е откаран в болница в България с линейка, съобщиха за Русе Медиа румънските колеги от Giurgiuveanul.ro\nИнцидентът е предизвикан от лек автомобил, управляван от 75-годишен водач. При удара мотоциклетът е бил разпилян, а колата е изхвръкнала в канавката.\nНа място незабавно са били изпратени екипи на пожарната от Гюргево и Спешна помощ. Наложило се е да режат автомобила, тъй като шофьорът е бил заклещен вътре. И той, и 57-годишният български моторист са пострадали тежко при инцидента. Румънецът е откаран в болницата в Гюргево, а българинът е транспортиран до лечебно заведение в България с румънска линейка. Към момента румънските власти не дават информация от кой град е пострадалият моторист.\nИ двамата водачи са тествани за алкохол, като пробите им са отрицателни. Причините за инцидента се изясняват.


Крем против акне и белези "Master Herb", 20 g - TianDe Vita\nКрем против акне и белези „Master Herb“ от TianDe е високоефективно средство за борба с акне и белезите от него.\nколичество за Крем против акне и белези "Master Herb", 20 g\nКод: 11323 Категории: Master Herb антиакне, TianDe Магазин, Грижа за лице, Дневен крем, Крем за лице, Нощен крем, Серии, Серии за лице, Серия “Master Herb" Етикети: билки, био продукт, за чувствителна кожа, зачервяване, крем против акне, крем против акне и белези, натурален крем, салвия, салицилова киселина, топ продукт, чаено дърво\nЕкстракт от салвия – растителен заместител на естрогена, потиска образуването на кожна мазнина, нормализира синтеза на меланин и забавя стареенето на кожата. Когато обработвате кожата с фитоестрогени, тогава възпрепятствате образуването на акне и комедони.\nЕкстракт от алое вера – съдържа над 200 биологично активни вещества, важни за борбата срещу мазната кожа и акнето.\nМасло от чаено дърво – има антисептично, противовъзпалително, бактерицидно действие.\nПантенол – провитамин В5 – увеличава защитните свойства на кожата и стимулират клетъчния метаболизъм, облекчава дразнене, осигурява добра защита срещу вируси и инфекции.\nВитамин Е – подхранва, хидратира, регенерира, укрепва бариерния слой на епидермиса. Освобождава клетките от влиянието на свободните радикали, забавяйки процесите на стареене. Прави кожата по-устойчива към въздействието на УВ лъчи;\nПриложение: Нанесете с леки потупващи движения върху кожата и оставете да се абсорбира.\nРазгледайте и другите продукти против акне Master Herb на TianDe!\nПрочетете още: Стоп на акнето и проблемната кожа!\nНапишете първия отзив за „Крем против акне и белези “Master Herb”, 20 g“ Отказ


Ананас: ползи за здравето и здравните рискове – AskWomenOnline\nHome » Nutrition » Ананас: ползи за здравето и здравните рискове\nХристофор Колумб донесе ананаси обратно към Европа след експедиция до Южна Америка. Ананаси стана известен като екстравагантен и екзотични плодове, които се обслужват само в най-пищните на банкети.\nДнес, ананас може да бъде често се срещат във всеки магазин за хранителни стоки и много домове по целия свят.\nВ Централна и Южна Америка, ананас не се оценява само по сладък вкус, тя е била използвана в продължение на векове за лечение на проблеми с храносмилането и възпаление.\nБързи факти за ананаси\nЕто някои основни неща за ананаси. Повече детайли и подкрепяща информация е в основната статия.\nАнанаси могат да помогнат в редица условия, включително астма и диабет\nЕдна чаша ананас съдържа 82 калории и 131% от нуждите на всеки ден на витамин С\nАнанас може да бъде добавен към кебап, шейкове, и цяла гама от салати\nАнанаси трябва да се качват, когато зрели, защото те не продължават да узреят, след напускането на завода\nВъзможни ползи за здравето на ананаси\nКонсумирането на плодове и зеленчуци от всички видове отдавна се свързва с намаляване на риска от много в начина на живот, свързани със здравето условия.\nМного проучвания показват, че увеличаване на потреблението на растителни храни като ананаси намалява риска от затлъстяване, общата смъртност, диабет и сърдечно-съдови заболявания.\nТой също така насърчава здравословен тен и коса, увеличеното потребление на енергия, както и цялостно по-ниско тегло.\nвъзможните ползи за здравето на ананас включват:\nСвързани с възрастта дегенерация на макулата\nПо-висок прием на всички плодове (3 или повече порции на ден) също показва намаляване на риск от прогресия и на свързана с възрастта дегенерация на макулата.\nРисковете за развитие на астма са по-ниски при хора, които консумират голямо количество на някои хранителни вещества. Един от тези хранителни вещества, е бета-каротин, намерени в растителни храни като ананас, манго, папая, кайсии, броколи, пъпеш, тиква и моркови.\nУвеличаването на прием на калий чрез консумирането на високи калий плодове и зеленчуци може да помогне с понижаване на кръвното налягане. Според Националната на здравето и храненето експериментален преглед, по-малко от 2% от възрастните американци да отговаря на дневния препоръката 4700 милиграма.\nТрябва да се отбележи, високо калиев прием се свързва с 20 процент намален риск от смърт от различни причини.\nКакто е отличен източник на силен антиоксидант – витамин С, ананаси може да помогне борба с образуването на свободни радикали, причиняващи рак.\nДиетите, богати на бета-каротин може също да играе защитна роля срещу рак на простатата, според проучване, проведено от Харвардското училище за Министерството на хранене обществено здраве му; тя също така е показано, че има обратна връзка с развитието на рак на дебелото черво в японското население.\nприем висока влакна от всички плодове и зеленчуци са свързани с намалена риск от рак на дебелото черво. Според Американското онкологично дружество:\n“[T] тук са проучвания предполагат, че бромелаин [намерени в ананас] и други подобни ензими може да се използва стандартно лечение на рак, за да намали някои странични ефекти (като например устата и гърлото възпаление поради радиационни терапии).”\nПроучванията показват, че хора с диабет тип 1, които консумират диети високо влакна имат по-ниски нива на глюкоза в кръвта, и лица с диабет тип 2, могат да имат подобрена кръвна захар, липиди, и нивата на инсулина. Един среден ананас осигурява около 13 грама фибри.\nНасоките диетичните за американците препоръчва 21-25 грама на ден за жените и 30-38 грама на ден за мъже.\nАнанаси, поради тяхното съдържание на фибри и вода, да помогнат за предотвратяване на запек и насърчаване на редовност и здрав храносмилателния тракт.\nБогати на антиоксиданти диети са показали, че за да се подобри плодовитостта. Тъй като свободни радикали могат да увредят репродуктивната система, храни с високо антиоксидантно действие като ананаси се препоръчва за тези, които се опитват да заченат. Антиоксидантите в ананас, като витамин С и бета-каротин и витамини и минерали, мед, цинк и фолиева киселина имат свойства, които влияят върху мъжки и женски фертилитет.\nЛечебни и възпаление\nНякои проучвания показват, че бромелаин, ензим, намиращ се в ананаса, може да намали подуването, синини, времето за лечение, и болка, свързани с наранявания и хирургическа намеса. Bromelain в момента се използва за лечение и намаляване на възпалението от тендинит, навяхвания, щамове и други незначителни мускулни травми, както и подуване отнасящ се за уши, нос и гърло операции или травма.\n, Калий и витамин съдържание на фибри С в ананас всички подкрепа здравето на сърцето.\nВ едно проучване, тези, които консумират 4,069 милиграма калиев на ден имаше 49 процента по-нисък риск от смърт от исхемична болест на сърцето в сравнение с тези, които консумират по-малко калиев (около 1000 милиграма на ден).\nВисока калиеви прием също са свързани с намаляване на риска от инсулт, защита срещу загуба на мускулна маса, запазване на костната минерална плътност, и намаляване на образуването на камъни в бъбреците.\nантиоксидант витамин С, когато се яде в естествената си форма (както е в ананас) или се прилага локално, може да ви помогне да се бори увреждане на кожата, причинени от слънцето и замърсяването, намаляване на бръчките и подобряване на цялостната текстура на кожата. Витамин С също така играе важна роля във формирането на колаген, системата за подпомагане на кожата.\nХранителни разбивка на ананаси\nЕдна чаша пресни парченца ананас съдържа приблизително:\n2 милиграма натриев\n22 грама общо въглехидрати (включително 16 грама захар и 2.3 грама фибри)\nКато процент от дневните нужди, 1 чаша пресни парченца ананас предвижда:\n131 процента от витамин С\n2% на витамин А\n2% от желязо\nАнанас също е източник на важни витамини и минерали, в това число:\nБета-каротин (и други антиоксиданти)\nПрясно ананас е единственият известен източник на ензим, наречен бромелаин, което може да облекчи болка в ставите и артрит, намаляване на възпалението, инхибират растежа на тумора и се съкрати времето за възстановяване след операцията.\nКак да се включи ананаси в диетата си\nИзберете ананас с фирма, закръглено тяло без синини или меки петна и зелени листа в короната.\nЗелена външна обвивка, не означава, ананаса не е узрял и, противно на общоприетото схващане, нито пък лекотата, в който листата се изтеглят от короната.\nАнанаси трябва да се качват в своя пик на зрялост, тъй като, за разлика от други плодове, те няма да продължи да узреят веднъж вдигна.\nЦели ананаси трябва да се съхраняват при стайна температура, докато нарязани ананас трябва да се съхранява в хладилник.\nАко отнема консерви или опаковани ананас, не забравяйте да вземете сортовете консервирани само в сок от ананас, а не тежки сироп.\nДобави ананас любимите си кебап. Опитайте скариди, пиле или пържола шишчета с червен лук, ананас, и чери домати.\nНаправете плодова салата с ягоди, ананас, мандарина и грозде. Нагоре с неподсладен кокосови стърготини за ново обрат.\nДобавете няколко ананас резени към вашата салата на обяд или вечеря. Комплимент ананас с орехи или орехи, а натрошено сирене и светлина балсамов винегрет или цитрусови дресинг.\nНаправете своя собствена сок. Нищо по-добър вкус от свеж плодов сок на сутринта. Когато направите своя собствена, можете да бъдете сигурни, че няма добавени консерванти или подсладители.\nНаправете свежа салса с ананас, манго, Халапеньо, червени чушки и Chipotle пипер и използване като цилиндър за любимите си рибни такос.\nПотенциалните рискове за здравето на консумират ананаси\nБета-блокери, вид лекарства най-често предписва за сърдечно заболяване, може да предизвика нива на калий за увеличаване в кръвта. Висока калий храни трябва да се консумират в умерени количества от приемането на бета-блокери.\nТези с гастро-езофагеален рефлукс (GERD) може да настъпи повишаване на симптоми като киселини и регургитация при консумация на силно кисели храни. Въпреки това, отделните реакции варират.\nТова е най-общо диета или общ модел на хранене, който е най-важен в профилактиката на заболяванията и постигане на добро здраве. По-добре е да се яде разнообразна храна, отколкото да се фокусира върху отделни храни.\nPrevious Previous post: אננס: יתרונות בריאותיים ואת סיכונים בריאותיים\nNext Next post: Ananas: Services de santé et risques pour la santé


Кикбокс звездата на SENSHI Атанас Божилов: Решен съм да се завърна на ринга с пълна сила — Novinata.bg\nМерки срещу КОВИД-19 в Силистра\nКикбокс звездата на SENSHI Атанас Божилов: Решен съм да се завърна на ринга с пълна сила\nПандемията от коронавирус парализира редица сфери от обществения живот и отмени хиляди събития, сред които и големи спортни състезания и първенства. Сред тях беше и пролетното издание на SENSHI. Как едни от големите звезди, доказали се вече на ринга на SENSHI, поддържат спортната си форма от вкъщи, как се справят със социалната изолация и кое е първото нещо, което ще направят, когато се нормализира ситуацията – тези и още въпроси отговори капитанът на националния ни отбор по кикбокс и световен шампион по кикбокс от WAKO PRO Атанас Божилов в специално интервю, което е част от призива #StayAtHome на SENSHI . В средата на април той се включи и в доброволческа инициатива, доставяйки козунаци на медици в Бургас.\nАтанас, годината започна силно за теб с поредната победа на ринга на SENSHI през февруари, но заради пандемията от COVID-19 всички следващите спортни мероприятия бяха отменени. Отрази ли се това на формата ти?\nЗа съжаление COVID-19 се отрази както на нашия спорт, така и на всички останали. На формата ми, обаче – не. Поддържам стриктно формата си, а след като отпуснат забраните, мисля да започна предсъстезателната си подготовка.\nИмаш ли вече прогноза кога ще е следващият ти мач?\nИмам предположения, но е много рано да се каже, защото никой не може да предвиди кога отново ще бъдат възобновени състезанията. Преди началото на извънредното положение получих няколко предложения за участие от професионални вериги на доста високо ниво, една от които беше и SENSHI. Очаквах с нетърпение галата на SENSHI през април, но заради пандемията тя беше отменена. Не мога да правя прогнози кой ще е следващият ми мач, но при всички положения смятам да се върна на ринга с пълна сила.\nПритесняваш ли се, че може да не си достатъчно подготвен за следващата си спортна изява и продължаваш ли с тренировките?\nНе, не се притеснявам, че няма да съм подготвен, напротив. Продължавам активно да тренирам от вкъщи всеки ден. Разчитам повече на силови тренировки, тъй като нямам възможност за работа с партньор. Понякога залагам и на двуразови тренировки.\nЗапочва ли да ви тежи социалната изолация на теб и семейството ти и как се справяте с нея?\nНе, времето, прекарано със семейството ми, винаги е хубаво. Сега имам повече време да бъда със съпругата и децата си, което е безценно.\nКое е първото нещо, което ще направиш, когато приключи извънредното положение?\nСмятам да започна подготовката си пълноценно – да бягам на въздух край морето, да тренирам в залата…\nКакъв съвет ще отправиш на читателите ни?\nНа читателите пожелавам да бъдат здрави, да си стоят у дома, да погледнат под различен ъгъл на ситуацията, да прекарат времето с най-скъпите си – семейството, защото често в забързаното ежедневие изпускаме много съществени неща и моменти. Сега е моментът да променим перспективата си.\n← ГЕРБ внесе предложение за създаване на временна комисия за електронното гласуване\nПрезидентът Радев ще отправи приветствие по случай 6 май – Ден на храбростта и празник на Българската армия →\nБронзови медали на държавно първенство за 14 годишните хокеисти от Свищов


Как се снима реклама с Брус Уилис? - Списание Бела\nЕстер Анна Тот: Не искахме реклама, подобна на предишните филми на Брус Уилис. Ние дойдохме с една история, която ще достигне до хората в почти 50 страни, където се разпространява HELL ENERGY: Брус излиза от снимки и се нуждае от енергиен тласък, грабва HELL ENERGY от хладилника и го пие. Той казва, че е свикнал да пие кафе, но сега това е нещо от миналото. Предаваме посланието, че HELL ENERGY му помага да постигне успех и успехът е постижим за всеки. Затварящият кадър показва актьора, който се връща на снимачната площадка и пита: „От какво друго имате нужда? За мен това е достатъчно.“\nЕстер Анна Тот: Трябваше да организираме на 100% дори и най-малките детайли за снимките с американската продуцентска компания. Трябваше да планираме всичко по минути. Не беше лесно да доставим напитките до Щатите – два кораба, натоварени с два хладилника от енергийните напитки, тръгнаха в два различни часа (само един от тях пристигна навреме). Няколко стека HELL ENERGY пристигнаха в Ню Йорк с въздушна поща седмица преди заснемането, а екипът, който пътува до Ню Йорк, също носеше в куфарите си енергийни напитки HELL ENERGY.\nПетер Пантъл: Това, което беше малко трудно, беше „да играем“ в поле, което все още е малко чуждо за нас. Какво не позволява и какво позволява местният професионален съюз на членовете на екипа, как да се разделят задачите, колко хора да се назначат за определените дейности и т.н. Понякога е необходим съвсем различен подход за решаването и управлението на определени ситуации и конфликти. Също така беше трудно да свикнем с факта, че не бихме могли да направим нищо, без първо да обсъдим това с агенцията. Мениджърът на актьора видя, че бяхме малко нервни сутринта преди заснемането, така че ни каза: „Не се притеснявайте. Ще е забавен ден!“ И наистина беше.\n– От времето, когато установихме комуникация до деня на заснемането, над 600 имейла бяха изпратени от колегите на HELL ENERGY в течение на почти шест месеца.\n– Имаше близо 100 души, работещи за създаването на рекламата, от тях 40 от екипа в Ню Йорк.\n– Рекламата може да се види в почти 50 различни страни.


Предлагането на куфари за инструменти и пазарното състояние днес\nРазнообразните нужди на отделните хора относно избора на куфари за инструменти се удовлетворяват по уникален за всеки един начин. Ако вие сте купувач, не пропускайте да забележите, че всички куфари за инструменти има свои уникални качества, които могат да бъдат иделаното попадение за търсенията ви. Ако вие искате много да изберете най-добрите куфари за инструменти, вие определено ще можете да се сдобиете с тях. Присъствието на онлайн магазини допълнително в известен смисъл оказва влияние по-лесното и по-ефективното намиране на исканите от вас куфари за инструменти.\nНеповторимост на нашите куфари за инструменти\nВ нашия бизнес се надяваме нашите купувачи да запомнят магазина ни като производител на много добри куфари за инструменти, които съответстват на все по-многообразни вкусове и желания. Включените в нашата търговия групи от специалисти непрестанно се интересуват от актуалните течения, което позволява всички куфари за инструменти, които представяме, да са в крак с нововъведенията в нашия бизнес и в нуждите на пазаруващите при нас клиенти. Всеки продукт е неподражаем, в случай, че съответства напълно на вашите желания и дори ги превъзхожда – именно това е нашият стремеж.\nДошлите при нас клиенти са важни за нас, затова ние създаваме куфари за инструменти, които да са ценни за тях\nВ нашия магазин сме се насочили към създаването на най куфари за инструменти. За нашата фирма е централно целият набор от куфари за инструменти, които изработваме, да са достатъчно уникални за доверилите се на нас купувачи. Присъединилите се към нас клиенти са нашата награда, тъй като те са тези, които употребяват целия асортимент от артикули, които създаваме. Избере те ни, тъй като ние мислим за потребителите ни.\nНашите куфари за инструменти са перспективни\nСред голямото количество от предложения, нашата компания има привилегията да предложи трудно сравнима уникалност. Ние напредваме стремглаво, устремено, модерно. Ние сме уверени в потенциала, криещ се в детайла, тъй като той е етикет на нашето време.\nЦените на създадените от нас куфари за инструменти\nКато плащате достатъчно за цялата база куфари за инструменти, които желаете да пазарувате, вие се спирате на точното решение. Това, на което се доверяваме в нашата търговия, е първоначално висококачественото производство, а разходът вземаме предвид по него. Спорадично давайки големи средства за даден продукт, вие фактически инвестирате в себе си.\nРазвитието на пазара и неговото въздействие върху всички наши куфари за инструменти\nНашето време е така насочено, че пазарът не престава да се надскача и вие имате възможност да се сдобиете с всеки един продукт бързо, удобно и лесно. На всичките ни бъдещи потребители ние сме се постарали да предоставим страхони опции за пазаруване, в съответствие с динамичността на бързо променящия се и непрестанно нарастващ пазар. Ние се стараем да предложим на потребителите, които ще ни се доверят най-новите куфари за инструменти в тон със съвремието ни.\nВсички куфари за инструменти в асортимента ни са по-добри, осезаемо по-добри\nПроизвежданите от нас куфари за инструменти ще ви отнемат малко време, усилия, пари, труд. Един път запознавайки се нашите артикули, вие ще останете усмихнати и благодарни. Изработеният от нас интернет магазин борави с безкрайна основа с артикули и разнообразието е друга от нашите впечатляващи черти. Доверявайки се на нас, вие реално спестявате време, усилия и старание, а се сдобивате с най-уникалното на пазара.\nНие ще ви съдействаме да купувате стоки бързо и лесно всички куфари за инструменти, от които имате нужда\nСтремежът към усъвършенстване, вниманието към детайла и високото качество са сред основните критерии за предпочитаните днес куфари за инструменти. В този момент вие сте способни лесно, бързо и удобно да закупите търсените от вас куфари за инструменти. Ние ви даваме гаранция за скоростна доставка съчетана с много високо качество на всички куфари за инструменти.\nНие ви предлагаме по-вълнуващо многообразие от куфари за инструменти\nНе влизайте в магазини, които предлагат несъобразена група куфари за инструменти с бюджетните ви възможности, както и с вашите нужди. Първостепенното между определящите големият избор на куфари за инструменти поле\nВсички наши куфари за инструменти ще грабнат ще ви заинтригуват още сега\nВсеки артикул, който предлагаме разполага със свой собствен и специален характер точно както и нашите потребители имат отличаваща се визия, свои чувства, мисли и емоции. Независимо дали сте взели решение да пазарувате от нашия онлайн магазин за повод или просто като част от всекидневието, със сигурност ще отчетете факта, че всички от нашите куфари за инструменти са специфичниносят свой чар. Всички наши куфари за инструменти са перфектно приложими и това ги прави чудесни.\nИ последно за нашия асортимент куфари за инструменти, които предлагаме\nЗа край ще ще отбележим, че пазаруването на куфари за инструменти е дейност, на която е необходимо да се обръща внимание напълно отговорно. Отбирайте внимателно, за да сте доволни от вашия избор. В нашия магазин сме на мнение,че сме в състояние да напредваме, дотогава, докогато не ни липсват купувачи, които да ни връщат впечтления. Ние се стремим клиентите ни да са осведомени и запознати с създадените от нас куфари за инструменти, за да стигнат до най-правилното решение за нуждите си. Приятното обикаляне по магазините ви позволява да вземете най-хубавите избор и в нашия екип правил всичко възможно да ви подадем ръка предимно за това. Всички куфари за инструменти, които сме включили, са специално за вас – елате при нас и се убедете лично!


Като грешка посочва, че страната ни не е приела Истанбулската конвенция\nРадев се държи като президент на две партии – БСП и ДПС. Това посочи в интервю за Нова ТВ премиерът Бойко Борисов. Той подчерта, че престрелките са от страна на държавния глава към управляващите и това носи само вреда.\n„За мен президентът винаги е бил обединител на нацията, в случая не виждам нищо, което да обединява“, коментира Борисов.\nПремиерът посочи и че не могат да се правят обвинения, ако няма доказателства. „Ако има някакви данни и сигнали да ги дава в Прокуратурата и ще бъде осъден.“, обърна се Борисов към Радев по повод критиките му за обществените поръчки, които се правят в страната.\n„Корупцията е бич, който всеки ден, на всички нива трябва да се смазва”, категоричен бе министър-председателят и смята, че най-добрият подход е превенцията.\nИнтервюто на премиера е в деня, когато се навършва една година от встъпването му в длъжност с третия му кабинет. Той призна за грешките по време на тази една година и посочи от какво е доволен.\n„Гордея се, че за една година свалихме външния дълг, но се срамувам, че не можахме да убедим обществото за Истанбулската конвенция.“, посочи Борисов.\n„Трети сме в региона по външен дълг. С 2,3 млрд. свалихме външния дълг, сега е 25 %“, заяви премиерът и декларира амбиция до края на мандата му да бъде свален до 20%.\nПризна, че не е очаквал такава съпротива за конвенция, която защитава жените и децата от домашно насили. Затова не е обсъдил Истанбулската конвенция на председателки съвет с коалиционните партньори.\n„Срам ме е, че не можахме да представим конвенцията за защита по начин, по който да убедим обществото, че неслучайно огромната част от Европа приеха тази конвенция. Успяхме да направим така, че да се възползват различни и политически сили и да вкарат темата изобщо в посока, която не е в духа на Конвенцията“, каза Борисов.\nЗа сделката за ЧЕЗ премиерът направи аналогия, че опозицията се е опитала да пресъздаде февруарските събития, когато свали предходното му правителство. Призна, че лично той се надява тя да не стане и че наблюдава мълчаливо, но внимателно какво се случва. Избягва коментари, тъй като всяко изказване може да бъде дадено на съд след това.\nДокато ГЕРБ е на власт, членството ни в НАТО и ЕС е гарантирано, категоричен е премиерът. По думите му ние сме и най-лоялните членове на тези съюзи. За предложението на ЕК да се обвърже финансирането с принципите на правовата държава, премиерът заяви, че подкрепя това, защото най-важно е върховенството на закона. Борисов смята, че страната ни няма от какво да се притеснява, тъй като ще ставаме все по-добри.\nПо повод исканата му от БСП оставка, премиерът припомни, че в момента сме председатели на Съвета на ЕС и предстоят две много важни срещи в София. „Точно сега да искаш оставка, когато абсолютно не си готов, не виждам защо си правиш това на държавата“, коментира министър-председателят.\nЕтикети Борисов управления\nРадев проведе консултации с представители на парламентарната група на ПП


КАЛИН КАМЕНОВ ВРЪЧИ ДИПЛОМИТЕ НА АБСОЛВЕНТИ ОТ МУ - ФИЛИАЛ ВРАЦА - Модерна Враца\n/КАЛИН КАМЕНОВ ВРЪЧИ ДИПЛОМИТЕ НА АБСОЛВЕНТИ ОТ МУ - ФИЛИАЛ ВРАЦА\nКАЛИН КАМЕНОВ ВРЪЧИ ДИПЛОМИТЕ НА АБСОЛВЕНТИ ОТ МУ - ФИЛИАЛ ВРАЦА\nmodernavratza.com | 2016-10-04 15:37:41\nС тържествена церемония в Градската концертна зала във Враца бяха връчени дипломите на 60 бакалаври по специалностите „Медицинска сестра” и „Акушерка” от филиал „Проф. д-р Иван Митев“-Враца към Медицински университет - София. Тази година висшето учебно заведение завършват 44 медицински сестри и 16 акушерки.\n„Обичта към хората е ключът към успеха във Вашата работа. Вие ще бъдете отлични медицински специалисти ако бъдете отдадени на професията, а тя е кауза, достойна за уважение. Заради силата и волята на вашия труд и решение, да останете и да работите тук - в България, да се борите с трудностите и да не се отказвате е нещо, за което искам да ви аплодира цялата зала. Обичайте хората и бъдете здрави!“. С тези думи кметът на Община Враца Калин Каменов приветства абсолвентите. Директорът на филиала проф. Пенка Маринова също поздрави дипломантите и съобщи, че от другата година специалностите във висшето учебно заведение във Враца ще се увеличат и ще бъдат вече 7. Новите направления ще бъдат „Лекарски асистент“ с образователна степен бакалавър и магистратура - „Трудотерапия“.\nНа тържеството присъстваха още зам.-председателят на 43-то Народно събрание Явор Хайтов, председателят на Общински съвет - Враца Румен Антов, доц. д-р Стоян Танчев, директорът на МБАЛ „Христо Ботев“ във Враца Орлин Цветков, представител на МБАЛ „Д-р Стамен Илиев"-Монтана.


Изчистване на телесните мазнини | Силна Варна\nИзчистване на телесните мазнини\nПрез моя дългогодишен опит съм забелязал, че повечето хора се влияят най-вече от кантара, особено жените. Много жени ми казват, или пишат: „сега съм 60 кг., трябва да стана 52“! А когато се опитвам да им изготвя програма, в която се правят предимно упражнения с тежести, обикновено срещам отговори от рода на: „Аз не искам да правя мускули като твоите! Искам само да отслабна и да се стегна!“, или: „Ти не знаеш колко лесно правя мускули! Миналата година тренирах 2 седмици с тежести и ръката ми стана ей такава! А краката – огромни – като на културистка!“\nКакво да се прави! За голямо съжаление, хранителната и тренировъчна култура на повечето българи е на изключително ниско ниво и те се доверяват на съвети и мнения, които отговарят единствено на техните представи, а не на действителността! Ако искаш да се харесаш на даден клиент и да бъде доволен, просто му говори и му препоръчвай неща, които той смята за правилни! Нека свали 10 кг. и нека е свалил колкото мускули, толкова и мазнини – по равно, важното е какво показва кантарът – той не лъже!\nПреди да продължа по темата, необходимо е да се спра на един много важен термин – хомеостаза. Под хомеостаза се разбира запазването на относителна стабилност на основните физиологични показатели на организма. Един организъм функционира най-добре, когато всички негови показатели са в оптималните си граници. Най-честите показатели, на които се обръща внимание са: състав и обем на кръвта, кръвно налягане, телесна температура. По своята същност хомеостазата представлява динамично постоянство, което се запазва въпреки непрекъснатата обмяна на вещества и енергия между екстра – и интрацелуларната течна среда, както и между организма и околната среда.\nЖивите организми притежават регулаторни механизми, които поддържат телесната хомеостаза и благодарение на тези механизми живият организъм съществува като една саморегулираща се система. При нарушение в механизмите на регулация настъпва болест, а ако настъпилите нарушения са големи – може да настъпи смърт.\nХомеостазята е пряко свързана с един друг процес – Метаболизъм. Метаболизмът (обмяна на веществата) (от гръцки: метаболе, смяна, или метаболисмос, – прехвърляне) е съвкупност от биохимични реакции, които протичат в клетките на организмите, за да ги поддържат живи. Тези процеси позволяват на организмите да нарастват и да се възпроизвеждат, да обновяват своите структури и да отговарят на промени в заобикалящата ги среда. Метаболитните процеси, с цел по-лесното им изследване и разбиране, се поделят на две категории: катаболизъм – разграждане (окисление) на органична материя, с цел добив на енергия чрез процеса клетъчно дишане, и анаболизъм – синтез на собствени за организма компоненти като протеини и нуклеинови киселини за сметка на енергията, освободена при катаболизма.\nКакто по-горе беше споменато – човешкият организъм се стреми да запази относително постоянни параметри чрез хомеостазата. Когато започнем да приемаме по-малко храна, или започнем да се храним по-рядко, обмяната на веществата започва да се забавя, за да може да се поддържа хомеостазата. Написано на по-прост език, това означава, че когато започнете рязко някаква диета от многобройните глупости, които се пишат, и които стават популярни, отначало бързо се свалят килограми – тялото изпада в стрес, изразходва се много складирана за енергия глюкоза, първоначално се губи доста вода и по-малко мазнини. Резултатите може да започнат много шеметно – сваляне на няколко килограма още първите 1-2 седмици, но после, постепенно организмът се мобилизира и се стреми да прекрати разката загуба на тегло. Обмяната на веществата се забавя и започва да работи на по-ниски обороти, започва да работи пестеливо. Ако до сега сте се нуждаели от 2500 килокалории, за да поддържате 80 кг. тегло, вече се нуждаете от 2000, за да поддържате същото тегло. Ако рязко сте намалили килокалориите на 1500, например, свалили сте бързо 5-6 кг, за кратко време метаболитното Ви ниво ще се понижи, ще имате нужда от 1500 килокалории, за да поддържате тези 74 кг, които сте достигнали. Но ако отново почнете да приемате повече от 1500 килокалории, когато стигнете старите 80 кг., вече ще са Ви необходими около 2000 килокалории за това тегло. В случай, че се върнете на някогашните 2500 килокалории преди диетата, най-вероятно ще станете около 85-90 кг. Иначе казано – след диетата ще се нуждаете от по-малко храна, за да бъдете същите килограми, които сте били преди да я почнете.\nИзобщо – трябва много да се внимава с диетите, особено с готовите диети, които се предлагат и в интернет, и в списания, и къде ли не! Освен разликите в пол, възраст, височина, тегло, консистенция на телесната маса – всеки един от нас е уникален сам по себе си, всеки един от нас има различни генетични данни, както и напълно различно ежедневие – един работи цял ден на бюро, друг се движи, един отива пеша до работата си, трети с кола, четвърти – с метрото. Един закусва едно, друг друго, един спортува, друг – не. Един е спал 6 часа, друг – 7, трети – 8. Дори да приемем, че заедно с друг човек тренирате напълно по еднакъв начин в рамките на 1 час, или тичате с еднакво темпо еднакво време на бягаща пътека – калориите, които виждате на монитора са само приблизителни, за ориентир, но не показват точния разход. Точният калориен разход и в този случай отново ще зависи и от теглото, метаболизмът, възрастта, структура на телесната маса (съотношение мускули/мазнини, както и костна плътност). Да си представим, че един 120 кг мъж с ръст 180 см и 35% телесни мазнини трябва да направи 3 обиколки на стадиона с определено темпо. Да си представим и втори мъж, който отново е висок 180 см, но тежи 70 кг, има 8% телесни мазнини и всяка сутрин прави 10 обиколки на стадиона със същото темпо. Как мислите – кой ще е по-изморен и изпотен след 3-те обиколки с еднакво темпо? Кой ще е изразходвал повече килокалории? Разбира се, 120-килограмовият може и да не успее, може и да припадне, може и целият да бъде в пот на 3-тата обиколка, може да е изразходвал 10 пъти повече енергия от 70-килограмовия човек. Но нека си представим и някой културист от най-добрите, който също тежи 120 кг, но е с 11% подкожни мазнини. Той също ще изразходва доста енергия, мускулите му ще се нуждаят от кислород, за да работят, но ще изгори по-малко от човека с 35% подкожни мазнини, защото пълният човек ще трябва да носи доста килограми, които не му служат за нищо, а няма да има и мускули. Все едно слаб човек да носи 40 кг раница на гърба си и да тича с нея – това са тези мазнини. Разбирате ми идеята, нали! Именно затова не понасям готовите диети! Готовите диети не са съобразени по никакъв начин с особеностите на конкретния човек! Те предлагат нещо лесно и готово, нещо универсално за всички! Ако универсалните неща помагаха, всички щяха да бъдат красиви, здрави, богати, стегнати, издръжливи! Но не са!\nTags: изчистване спорт телесни мазнини хранене\nсептември 26, 2018 at 4:33 pm\nИзвинявайте, че възбуждам толкова стара статия, но…..:\nДобре де, навсякъде съветват, че при чистене /говоря за натурално трениращ / следвало да се запази силата и не трябва да се правят по много повторения. Ама какво значи много????? Ако до сега съм тренирал в 3х5, 5х5 с по 2-3 базови движения на тренировка и съм се стремял постепенно да прогресирам силово, но сега при калориен дефицит съм преминал на разделно трениране на групите /защото така ми харесва/ в 4х6-8 на базовите и 10-12 на изолиращите, значи ли, че не се стремя да запазя силата. Ами аз и на тези повторения 6-8 мога да се стремя да прогресирам силово. Така не запазвам ли силата, грешен ли е този подход.


Александра Фейгин, която в края на миналия месец завърши 11-а на Европейското първенство по фигурно пързаляне в Минск (Беларус) се готви за две световни първенства и междувременно в петък и събота ще участва на международния турнир София Трофи в Зимния дворец на спорта. На пресконференция тя разказа за впечатленията си от голямото състезание. “Много съм доволна. Направих грешки във волната програма. Но ще работя, за да ги отстраня. Малко се притесних от групата си във волната програма. Година по-рано бях гледала тези момичета по телезията”, призна Саша, имайки предвид това, че се пързаля заедно със Станислава Константинова (Русия), Мае Беренис Мейте (Франция) и др.\nВ момента се поставя новата волна програма на фигуристката, по която също работи с руския хореограф Никита Михайлов, който е направил кратката по “Списъка на Шиндлер”. “Работим вече няколко сни от 11 вечерта до 2 през нощта. Ще разказваме история. Темата е от канадска театрална поставновка”, сподели треньорът на Фейгин Ина Лутай. Все още не е решено дали тя ще покаже новата волна в събота на София Трофи или направо на Световното за девойки следващия месец в Загреб. “Взехме решение да намалим състезанията на Саша, така тя се подготви добре за Европейското, знаехме, че е много готова”, заяви още сестрата на Албена Денкова.


25-годишен завлякъл хотел с 220 лв. за нощувки | Вестник Борба - областен всекидневник, Велико Търново\n25-годишен мъж от с. Киченица е обвинен в измама. В хода на разследването е установено, че в периода 31 март – 4 април тази година той е заблудил администратор на хотел в областния град, че има намерение и възможност да заплати престоя си в хотела – 4 нощувки на стойност 220 лв. Впоследствие обаче сумата не е била изплатена. Извършителят е установен. Той е известен на полицията и осъждан. След доклад на материалите в прокуратурата е привлечен като обвиняем. В момента изтърпява ефективно наказание в затвора в гр. Белене за друго престъпление.\n← Митничари откриха 2 тона спирт в търновско село\nЕFBET ЛИГА – ДЕВЕТИ КРЪГ „Виолетовите“ издържаха 47 минути в Разград, пропуснаха шансовете си да огорчат „орлите“ →